Michelangelo Buonarroti

Michelangelo di Lodovico Buonarroti Simoni (Mikelangjelo di Ludovico Bounarroti Simoni), botërisht i njohur thjeshtë si Michelangelo (Mikelangjelo). U lind në Caprese (Kapreze) me 6 mars 1475 dhe vdiq ne Rome me 18 shkurt 1564. Ishte një nga artistët më të mëdhenj të Rilindjes së vonë italiane.

Ai ishte skulptor, piktor dhe arkitekt por edhe shkrimtar: në të vërtetë shkroi poezi në copa të thjeshta letrash. Qëllimi i veprimtarisë së tij ishte një kërkim i pandërprerë i bukurisë ideale. Ai ishte gjithashtu edhe një arist gjenial i palodhur dhe sigurisht një nga paraluftëtarët (protagonistët) e historisë së artit perëndimor të kohës së tij.

Emri i Mikelangjelos lidhet thelbësisht me nje varg veprash që e kanë spikatur në historinë e arteve. Disa prej tyre gjenden në Qytetin e Vatikanit dhe njihen në të gjithë botën, si afresku në faqen e Cappella Sistina me pikturën Creazione di Adamo (Krijimi i Adamit) - një nga punët më të rëndësishme të artit perëndimor - dhe të madhin  Giudizio Universale (Gjykim Botëror) të vendosur në murin mbi altar). Si skulptor, Mikelangjelo ka lënë, mes të tjerash, vepra të njohura si Pietà (Mëshirë) e lartë 1.80 m , gdhendur rreth vitit 1499 nga Mikelangjelo 24-vjeçar, Davidin dhe Moisiun, të menduar shembuj kulmorë të këtij lloj arti.

Jetëshkrimi
Mikelangjelo u lind me 6 mars 1475 pranë Arezzo (Arecos, në Caprese (Kapreze). Babai i tij ishte Ludovico di Leonardo Buonarrota Simoni dhe e ëma Francesca di Neri del Miniato del Sera.